31999R0508
L 060/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 508/1999 НА КОМИСИЯТА
от 4 март 1999 година
за изменение на приложения I до IV към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 2728/98 на Комисията (2), и по-специално членове 6, 7 и 8 от него,
като има предвид, че от приемането на Регламент (ЕИО) № 2377/90, приложенията са изменяни многократно; като има предвид, че текстовете са многобройни, сложни и разпръснати в различни броеве на Официален вестник, което ги прави трудни за използване и ги лишава от яснотата, която трябва да бъде основно качество на всяко законодателство; като има предвид, че някои от тези приложения следва да бъдат обединени; като има предвид, че по същата причина наименованието или химическото описание на някои съединения трябва да се коригира или да се направи по-точно и да се поправят някои материални грешки;
като има предвид, че мерките, предвидени в настоящия регламент, съответстват на становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I до IV към Регламент (EИО) № 2377/90 се изменят съгласно приложението към настоящия регламент.
Член 2
Настоящият регламент влиза в сила на шейсетия ден след датата на неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 март 1999 година.